1. Kommissorium for stiprojekt ”øget tilgængelighed for vandrere langs [adresse]” (Åben)
Tidl. politisk behandling  
Forventet sagsgang
TM-U
Lovgrundlag
SAGENS INDHOLD
Teknik og Miljøudvalget skal i denne sag tage stilling til kommissorium for udarbejdelse af en plan for 
forbedring af tilgængeligheden for vandrere langs [adresse]. Planen indgår i Budgetaftalen for 2021-24 
(A-215). Her er det aftalt, at Teknik og Miljø skal fremlægge forslag til kommissorium for udarbejdelse af 
planen. 
Teknik og Miljø anbefaler, at kommissoriet forholder sig til hele [adresse] strækning i [adresse], 
og bliver som følger:

Det udarbejdede oplæg til en plan skal indeholde en overordnet vurdering af hele strækningen i 
Favrskov Kommune samt angive hvilke strækninger, der er størst behov for at forbedre. Dette 
suppleres med beskrivelser af forskellige løsningsmuligheder for de forskellige delstrækninger og den 
hermed forbundne anlægs- og driftsøkonomi. 
Planen vil komme til at spille sammen med et større stiprojekt, som igangsættes af Gudenåsamarbejdet i 
deres handleplan for 2021. Her vil de deltagende kommuner udarbejde et samlet forslag til et 
sammenhængende stisystem langs hele [adresse] – fra udspringet i Vejle til [adresse]. Det samlede 
projekt forventes at have et anlægsbudget på mere end 40 mio. kr., og der vil blive søgt om ekstern 
medfinansiering fra større fonde.
Det foreslås derfor, at de elementer, der vælges i den kommende plan for et sammenhængende stisystem 
langs [adresse] i [adresse], indgår som Favrskov Kommunes bidrag til det samlede 
tværkommunale stiprojekt. Derfor forventes det også, at der kan opnås ekstern medfinansiering til dele af 
anlægsudgifterne.     
Planen for en sammenhængende Gudenåsti i hele [adresse] vil blive forelagt til politisk 
behandling i foråret 2021, og den vil overordnet være opdelt i følgende otte etaper (se vedlagte kort): 
1.
[adresse]
2.
Kællinghøl-Sandskredet
3.
Kit Office
4.
Bamsebo (inkl. evt. ny bro) – Gertrud Brandt
5.
Ulstrup Vest
6.
Dannebrogpladsen – [adresse]
7.
Vellev Mose
8.
[adresse].
VURDERING
Det er Teknik og Miljø´s vurdering, at kommissoriet vil tilvejebringe et godt beslutningsgrundlag for en 
samlet stiløsning langs [adresse] i hele [adresse]. 
Teknik- og Miljøudvalget
07-01-2021 08:00
Sagsnr. MOD-2020-00144
DokID: 
Sagsbehandler: Simone Skov 
([adresse]) (marir)
Der forventes en betydelig ekstern medfinansiering til anlægsopgaven ved at inddrage de udpegede 
elementer i det større tværkommunale stiprojekt. 
Teknik og Miljø vurderer, at en samlet stiforbindelse langs [adresse] i [adresse] vil tiltrække 
flere vandrere og turister. Dele af strækningen i [adresse] er i dag vanskeligt fremkommelige for 
gående.
ØKONOMI
Der er afsat 200.000 kr. til projektet i 2020, som allerede er anvendt til projektering af sti og en eventuel bro 
ved [adresse]. Der er afsat 2,8 mio. kr. i 2021.
INDDRAGELSE
I udarbejdelsen af planen vil der være et stort element af lodsejerinddragelse. I forslaget til en samlet stiplan 
vil der indgå forskellige delforløb, som dels er baseret på kommende frivillige aftaler med lodsejere samt 
delforløb, hvor der forudsættes vilje til ekspropriation. 
INDSTILLING
Direktøren for Teknik og Miljø indstiller til Teknik og Miljøudvalget:
1.
At forslag til kommissorium godkendes.
BESLUTNING
Teknik- og Miljøudvalget, 7. januar 2021:
Fraværende: Ingen
Godkendt.
Bilag
1.
Oversigtskort Trækstien (1187869)
